**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE –**

**Proiect 21 MARTIE 2024**

Ca urmare a solicitării de emitere a acordului de mediu adresată de SC BELCO AVIA SRL, cu sediul în localitatea Livezile, nr. 423, comuna Livezile, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. *1553/07.02.2024, ultima completare cu nr. 3946/21.03.2024*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de *20.03.2024,* **că proiectul:** *”Construire hală producție pentru șlefuire, vopsire, uscare și copertine pentru amplasarea cabinelor de vopsea și a uscătoarelor, împrejmuire teren”*, propus a fi amplasat în municipiul Bistrița, localitatea componentă Viișoara, str. Parc Industrial, nr. 51, județul Bistriţa-Năsăud, nu se supune evaluării impactului asupra mediului.

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 *- proiectul propus* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în* ***Anexa nr. 2, la punctul 10, lit. a)*** *proiecte de dezvoltare a unităților/zonelor industriale;*

 *- proiectul propus* ***nu intră*** *sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;*

 *- proiectul propus* ***nu intră*** *sub incidența prevederilor art. 48 și 54 din Legea apelor nr. 107/1996, cu modificările și completările ulterioare.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.*

*Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei municipiului Bistrița, publicare în presa locală, afişare pe site-ul şi la sediul A.P.M. Bistrița-Năsăud.*

*Nu s-au înregistrat observaţii/comentarii/contestaţii din partea publicului interesat până la această etapă de procedură.*

***1. Caracteristicile proiectului****:*

***a)*** ***dimensiunea și concepția întregului proiect*** :

*Prin proiect se propune* *construirea unei hale de producție pentru fabricarea de matrițe și elemente de caroserie auto (și alte produse) din materiale compozite și a unei copertine pentru amplasarea cabinelor de vopsire și a uscătoarelor, precum și împrejmuirea terenului identificat prin CF nr. 66323.*

*Suprafața totală a terenului este de 41.505 m2, din care proiectul propus va ocupa o suprafață de*

*12.774 m2, iar diferența de teren, în suprafață de 28.731 m2, se va amenaja într-o etapă viitoare.*

***Bilanțul teritorial propus:***

|  |  |  |
| --- | --- | --- |
| *Suprafaţa construită hala producție*  | *1.501,16 m2* | *11,75 %* |
| *Suprafaţa construită copertine producție*  | *2.270,62 m2* | *17,78 %* |
| *Suprafață alei pavate*  | *2.093,70 m2* | *16,39 %* |
| *Suprafaţă parcaje auto*  | *375,00 m2* | *2,94 %* |
| *Suprafața spațiu verde amenajat*  | *4.911,16 m2* | *38,45 %* |
| *Suprafaţă betonată (platformă deșeuri și magazie deșeuri periculoase)* | *48,00 m2* | *0,38 %* |
| *Suprafață construcții viitoare (care nu fac obiectul prezentului proiect)* | *1.574,36 m2* | *12,32 %* |
| ***Suprafaţa totală***  | ***12.774 m2*** | ***100,00 %*** |

*Caracteristici ale construcțiilor:*

*- suprafața construită propusă – 3771,78 m2*

*- suprafața desfășurată totală propusă – 3771,78 m2*

*- locuri de parcare auto: 30 locuri în curte (suprafață totală – 375,00 m2)*

|  |
| --- |
|  ***HALĂ PRODUCȚIE - PARTER - cota ±0,00*** |
| ***Denumire funcțiune*** | ***Suprafata (mp)*** |
| *Coridor intrare* | *13,74* |
| *Birouri* | *43,19* |
| *Oficiu* | *7,60* |
| *Camera tehnică* | *7,36* |
| *Coridor*  | *324,59* |
| *20 boxe*  | *980,00* |
| *Grup sanitar*  | *10,57* |
| *Vestiare*  | *10,77* |
| *Sala de mese+oficiu* | *21,34* |
| ***Suprafața totală*** | ***1.501,16***  |
|  ***COPERTINE - PARTER - cota ±0,00*** |
| ***Denumire funcțiune*** | ***Suprafața (mp)*** |
| *Copertine pentru cabinele de vopsire și uscătoare*  | ***2.270,62*** |

*În interiorul halei se vor amenaja 20 de boxe (închideri cu panouri sandwich și structură metalică) unde se vor amplasa echipamentele de producție.*

 *Dotări hală de producție:*

* *Echipament sablare cu robot - 2 buc.*
* *Echipament șlefuire cu robot - 16 buc.*
* *Echipament spălare-uscare - 1 buc.*

*Copertina din exterior se va realiza pe o platformă betonată, suprastructura va fi cu stâlpi și grinzi din metal și învelitoare din tablă. Sub copertină se vor amplasa echipamentele pentru procesele de vopsire și uscare.*

*Dotări zona copertină:*

 *- Echipament cuptor uscare – 4 buc.*

*- Echipament sistem automat vopsire – 4 buc.*

*- Cabine de vopsit RM 173 – 6 buc.*

*Descrierea proceselor de producţie din cadrul proiectului propus:*

*- laminare manuală - aplicare manuală cu pensula a stratului de armare (fibra de sticlă) şi a răşinii poliesterice într-o matriţă;*

*- injecție de rășină la înaltă presiune în matrița închisă cu materiale compozite impregnate inițial;*

*- sablare semifabricate;*

*- vopsirea și uscare,*

*- slefuire;*

*- ambalare și depozitare temporară în vederea livrării la beneficiari.*

*Se estimează o capacitate de producție de aproximativ* ***10 tone produse/lună****.*

*Materii prime și auxiliare:*

*- fibră de sticlă - cca.1 t/lună*

*- răşină poliesterică - 1 t/lună (45% conținut de COV – 450 kg COV/lună)*

*- acetonă - 200 kg/lună (99% conținut de COV - 200 kg COV/lună)*

*- gelcoat - 200 kg/lună (30 % conținut de COV - 100 kg COV lună)*

*- lacuri – 300 kg/lună (35 % conținut COV - 110 kg COV/lună)*

*- întăritor pentru lac - 100 kg/lună (99 % conținut COV - 100 kg COV/lună)*

*- diluant – 30 kg/lună (99 % conținut COV - 30 kg COV/lună)*

*- ambalaje: folie de polietilenă, cutii din carton.*

***Consumul total estimat de compuși organici volatili care se vor utiliza în activitate este de 12 tone/an, prin urmare activitatea va intra sub incidenţa Legii nr. 278/2013 privind emisiile industriale (Anexa nr. 7, Partea 1). Tipul activității conform Anexei nr. 7, Partea 2 din Legea nr. 278/2013 privind emisiile industriale: pct. 8 – Alte tipuri de acoperire, inclusiv acoperirea metalelor, materialelor plastice, textilelor, ţesăturilor, filmului şi hârtiei (consum de solvenți organici cu conținut de COV > 5 t/an).***

*Utilități:*

*- alimentarea cu apă: din rețeaua de apă din zonă;* *în scop tehnologic apa se va utiliza la echipamentul spălare-uscare, cu recirculare;*

*- evacuare apă uzată menajeră: în rețeaua de canalizare din zonă;* *apele pluviale de pe platforma exterioară din zona copertinei vor fi trecute printr-un separator de hidrocarburi înainte de evacuare în reţeaua de canalizare din zonă;*

*- încălzirea: în hala de producție se vor monta 10 de aeroterme* *de tavan pe gaz, cu puterea de 12,80 kw fiecare;*

*- energie electrică - din rețeaua existentă în zonă;*

***b) cumularea cu alte proiecte existente si/sau aprobate****:*

 *- în zonă se vor desfășura și alte activități de producție și depozitare, însă proiectul nu are efecte cumulative semnificative cu acestea;*

***c) utilizarea resurselor naturale, in special a solului, a terenurilor, a apei și a biodiversității****:*

*- dintre resursele naturale se utilizează apă, agregate naturale (nisip, balast), energie electrică, lemn și combustibil lichid în cantități limitate, în faza de construcție și energie electrică, apă și lemn în perioada de funcționare;*

***d) cantitatea si tipurile de deşeuri generate/gestionate****:*

***-*** *în perioada de realizare a investiției:* *pamânt și pietre din excavații, deșeuri biodegradabile (decopertare teren), deșeuri menajere;*

***-*** *în perioada de funcționare vor fi produse următoarele tipuri de deșeuri:*

*- deșeuri metalice - piese rebut (5%) - cod 12 01 21 - cca. 270 kg/an*

*- deşeuri de fibră de sticlă – cod 10 11 03 - 1500 kg/an*

*- deșeu ambalaj hârtie și carton - cod 15 01 01 - 2000 kg/an*

*- deșeu ambalaj de material plastic – cod 15 01 02 - 500 kg/an*

 *- ambalaje care conţin reziduuri sau sunt contaminate cu substanţe periculoase - cod 15 01 10\**

*- absorbanţi, materiale filtrante - cod 15 01 10\* - 500 kg/an*

*- deșeuri menajere - cod 20 03 01 - 130 m3/an*

*Gestionarea deșeurilor se va face cu respectarea strictă a prevederilor OUG nr. 92/2021 privind regimul deşeurilor, completată și modificată de Legea 17/2023.*

***e) poluarea si alte efecte negative:***

*- în perioada realizării proiectului pot apărea emisii, pulberi de la lucrările de construcţii, noxe de la mijloacele de transport a materialelor;*

*- aceste emisii au un caracter provizoriu, în intervale mici de timp, luându-se măsuri pentru reducerea acestora (stropiri, program de lucru adaptat pentru execuţia lucrărilor și operațiuni de transport, folosirea unor mijloace de transport performante, etc);*

*- în perioada lucrărilor de construire, zgomotul va fi generat de utilajele de excavație şi mijloacele de transport. În scopul diminuării zgomotului se va avea în vedere utilizarea unor utilaje silențioase, cu un grad ridicat de fiabilitate și randament ridicat;*

*- în perioada functionării proiectului, din procesul tehnologic de acoperire rezultă:*

*- compuşi organici volatili (COV) din activitatea de producţie a articolelor din PAFS și din operaţiile de vopsire;*

*- pulberi din procesele de debavurare/finisare/sablare;*

*Instalaţiile pentru dispersia poluanţilor în atmosferă:*

*- cabinele de vopsire/uscare vor fi prevazute cu sistem de exhaustare format din: strat filtrant din material neţesut, tubulatură metalică, ventilator și coș de evacuare;*

*- cabinele de șlefuire vor avea sisteme de reținere a pulberilor format din ventilatoare și sac filtrant, cu recuperare în pâlnie metalică;*

*- cabinele de sablare vor avea un sistem de aspirare-filtrare compus din: tubulatură metalică, ventilator şi sac filtrant din material textil;*

*- în perioada de funcționare a obiectivului zgomotul va fi generat de activitatea de producție și operațiunile de descărcare/încărcare materii prime și produse;*

*- în scopul diminuării zgomotului se va avea în vedere utilizarea unor utilaje silențioase, cu un grad ridicat de fiabilitate și randament ridicat;*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:***

*- în perioada funcționării proiectului implică utilizarea, stocarea şi manipularea de substanțe/ amestecuri periculoase:* *răşină poliesterică, acetonă, gelcoat, lacuri, întăritor pentru lac, diluant;*

*- cantitățile de substanțe/amestecuri chimice periculoase care pot fi prezente pe amplasament nu încadrează amplasamentul în categoria inferior sau superior, conform prevederilor Legii nr. 59/2016 privind controlul asupra pericolelor de accident major în care sunt implicate substanțe periculoase, care transpune Directiva 2012/18/UE;*

 *- prin respectarea măsurilor preventive şi de protecţie a factorilor de mediu propuse, riscul de accidente este redus (nu este cazul de accidente majore);*

**g)** ***riscurile pentru sănătatea umană (de ex. din cauza contaminarii apei sau a poluarii atmosferice):***

- *proiectul se implementează în zonă industrială;*

*- proiectul a luat în calcul toate elementele, astfel încât lucrările ce se vor efectua să nu reprezinte o amenințare pentru igiena sau sănătatea și siguranța lucrătorilor, nici să exercite un impact asupra calității mediului sau a climei.*

**2. Amplasarea proiectelor:**

**2.1** ***utilizarea actuală şi aprobată a terenurilor:***

*Conform Certificatului de urbanism nr. 77/25.01.2024, emis de Primăria Municipiului Bistrița, terenul pe care se va implementa proiectul este proprietatea Municipiului Bistrița și este situat în zona amenajată pentru funcțiunea de Parc industrial, conform PUG al Municipiul Bistrița aprobat prin HCL nr. 136/2013, UTR 20-M2, destinație: subzona mixtă, instituții, servicii, producție, cu posibilitatea de construire imobile tip hală;*

**2.2 *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *resursele naturale utilizate pentru realizarea proiectului sunt disponibile în zonă;*

**2.3*****capacitatea de absorbţie a mediului natural, acordându-se o atenţie specială următoarelor zone:***

***a)*** *zone umede, zone riverane, guri ale râurilor* – proiectul nu este amplasat în zone umede, riverane, sau guri ale râurilor;

***b)*** *zone costiere şi mediul marin* – proiectul nu este amplasat în zonă costieră sau mediu marin;

***c)*** *zonele montane şi forestiere* *–* proiectul nu este amplasat în zonă montană și forestieră;

***d)*** *arii naturale protejate de interes naţional, comunitar, internaţional* – proiectul nu este amplasat în arie naturală protejată de interes național, comunitar, internațional;

***e)*** *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică* – proiectul nu este amplasat în niciuna din zonele de mai sus;

***f)*** *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de* cazuri – proiectul nu este amplasat într-o astfel de zonă*;*

***g)*** *zonele cu o densitate mare a populației* – proiectul nu este amplasat într-o astfel de zonă, terenul pe care se va implementa proiectul este zonă destinată activităților industriale*;*

***h)*** *peisaje şi situri importante din punct de vedere istoric, cultural sau arheologic* – proiectul nu este amplasat în zonă cu peisaje și situri importante din punct de vedere istoric, cultural și arheologic.

***3. Tipurile și caracteristicile impactului potenţial:***

***a)******Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Va fi afectată direct doar suprafața de teren pe care se realizează proiectul în timpul efectuării lucrărilor și în perioada de funcționare, iar proiectul propus este în concordanță cu prevederile legislației în vigoare;*

***b)******Natura impactului -*** *impactul asupra mediului va fi redus, atât pe perioada execuţiei proiectului, cât şi în perioada de funcţionare;*

*c)* ***Natura transfrontieră a impactului*** *– lucrările propuse nu au efect transfrontier;*

***d)******Intensitatea şi complexitatea impactului*** *- impactul asupra mediului va fi redus, atât pe perioada execuţiei proiectului, cât şi în perioada de funcţionare;*

***e)*** *Probabilitatea impactului - prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă, atât pe perioada execuţiei proiectului, cât şi în perioada de funcţionare;*

***f)******Debutul, durata, frecvenţa şi reversibilitatea impactului:***

*- în perioada de execuție a proiectului impactul asupra factorilor de mediu va fi temporar, iar calitatea factorilor de mediu afectați va reveni la parametri anteriori la finalizarea lucrărilor;*

*- în perioada funcționării impactul va fi direct și permanent;*

***g) Cumularea impactului cu impactul altor proiecte existente și/sau aprobate*** *- implementarea proiectului se face zonă destinată activităților industriale, efectul cumulativ nu este semnificativ;*

*h)* ***Posibilitatea de reducere efectivă a impactului:***

 *- în timpul realizării lucrărilor de construcție:*

*- utilizarea mașinilor și utilajelor silențioase și verificate tehnic;*

*- reducerea timpului de mers în gol a motoarelor utilajelor şi a mijloacelor de transport auto;*

*- prevenirea ridicării prafului prin acțiuni de stropire;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

 *- în timpul funcţionării obiectivului:*

*- instruirea periodică a personalului asupra măsurilor de protecţia mediului, a obligaţiilor şi responsabilităţilor ce le revin;*

*- preluarea ritmică a deșeurilor rezultate de pe amplasament, evitarea depozitării necontrolate a acestora;*

*- menținerea și întreținerea spațiilor verzi de pe amplasament, inclusiv a perdelei vegetale.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**−** *proiectul propus* ***nu intră*** *sub incidența*[***art. 28***](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare ÷ amplasamentul fiind situat în afara ariilor naturale protejate.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

**−** *proiectul propus* ***nu intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului:**

**1.** Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.

**2.** Se vor respecta documentația tehnică, normativele și prescripțiile tehnice specifice - date, parametri - justificare a prezentei decizii.

3. Se vor achiziţiona şi monta echipamente care să asigure respectarea cerinţelor impuse prin Legea nr. 278/2013 privind emisiile industriale.

4. Nu se ocupă suprafețe suplimentare de teren pe perioada executării lucrărilor, materialele necesare se vor depozita pe terenul aferent proiectului.

5. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor/spațiilor verzi afectate temporar de lucrări.

**6.** Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.

**7.** Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.

**8.** La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.

**9.** Se interzice accesul de pe amplasament pe drumurile publice cu utilaje şi mijloace de transport necurăţate.

**10.** Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor. Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.

Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, completată și modificată de Legea 17/2023.

**11.** Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:

 **-** evitarea scurgerilor accidentale de produse petroliere de la mijloacele de transport utilizate;

 **-** evitarea depozitării necontrolate a materialelor folosite şi a deşeurilor rezultate;

 **-** asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).

**12.** Alimentarea cu carburanţi a mijloacelor auto și schimburile de ulei se vor face numai pe amplasamente autorizate.

**13.** În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-08), cu modificările și completările ulterioare, sunt interzise:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenționată în cursul perioadei de reproducere, de creștere, de hibernare și de migrație;

c) deteriorarea, distrugerea și/sau culegerea intenționată a cuiburilor și/sau ouălor din natură;

d) deteriorarea si/sau distrugerea locurilor de reproducere ori de odihna;

e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;

f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.

**14.** Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiileprevăzute în documentația care a stat la baza emiterii prezentei decizii.

**15.** La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și va solicita și obține autorizația de mediu.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 chim. Georgeta Iușan ing. Rus Paul

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |